ddrg/super_eurlex huggingface dataset:
Kommissionens beslutning

af 22. august 2001

om ændring af beslutning 97/778/EF for så vidt angår listen over grænsekontrolsteder, der er godkendt til veterinærkontrol af produkter og dyr fra tredjelande

(meddelt under nummer K(2001) 2580)

(EØS-relevant tekst)

(2001/668/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet(1), særlig artikel 6, stk. 4,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF(2), senest ændret ved direktiv 96/43/EF(3), særlig 6, stk. 4, og

ud fra følgende betragtninger:

(1) På listen, der er opstillet ved Kommissionens beslutning 97/778/EF(4), senest ændret ved beslutning 2000/714/EF(5), bør godkendelsen af grænsekontrolstedet i lufthavnen i Linz efter anmodning fra de østrigske myndigheder udvides, så den også kommer til at omfatte heste.

(2) På listen, der er opstillet ved beslutning 97/778/EF, bør godkendelsen af grænsekontrolstedet i havnen i Hull efter anmodning fra Det Forenede Kongeriges myndigheder udvides, så den også kommer til at omfatte visse olier og fedtstoffer.

(3) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilaget til beslutning 97/778/EF foretages følgende ændringer:

1) På listen over grænsekontrolsteder for Østrig affattes angivelsen vedrørende Linz således:

>TABELPOSITION>

2) På listen over grænsekontrolsteder for Det Forenede Kongerige affattes angivelsen vedrørende Hull således:

>TABELPOSITION>

Artikel 2

Denne beslutning er rettet til medlemsstaterne.

Udfærdiget i Bruxelles, den 22. august 2001.

På Kommissionens vegne

David Byrne

Medlem af Kommissionen

(1) EFT L 24 af 30.1.1998, s. 9.

(2) EFT L 268 af 24.9.1991, s. 56.

(3) EFT L 162 af 1.7.1996, s. 1.

(4) EFT L 315 af 19.11.1997, s. 15.

(5) EFT L 290 af 17.11.2000, s. 38.
Kommissionens beslutning

af 9. oktober 2001

om ændring af beslutning 95/94/EF om opstilling af en liste over ornestationer i visse tredjelande, som er godkendt til udførsel af ornesæd til Fællesskabet

(meddelt under nummer K(2001) 3000)

(EØS-relevant tekst)

(2001/727/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/429/EØF af 26. juni 1990 om fastlæggelse af de dyresundhedsmæssige krav i forbindelse med handelen inden for Fællesskabet med ornesæd og indførsel heraf(1), ændret ved akten vedrørende Østrigs, Finlands og Sveriges tiltrædelse, særlig artikel 8, stk. 1, og

ud fra følgende betragtninger:

(1) USA figurerer på listen over tredjelande, hvorfra medlemsstaterne tillader indførsel af ornesæd(2).

(2) I Kommissionens beslutning 95/94/EF(3), senest ændret ved beslutning 2001/291/EF(4), er der opstillet en liste over ornestationer i visse tredjelande, som er godkendt til udførsel af ornesæd til Fællesskabet.

(3) USA's veterinærmyndigheder har fremsendt en anmodning om at få en ny ornestation opført på denne liste.

(4) Fællesskabet har fået forsikring om, at denne ornestation opfylder kravene i artikel 8 i direktiv 90/429/EØF.

(5) Denne ornestation bør derfor tilføjes på listen over godkendte ornestationer.

(6) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilaget til beslutning 95/94/EF foretages følgende ændring:

Følgende linje indsættes på linjerne for ornestationer i USA: "- International Boar Semen 30355 260th St. Eldora IA 50627 Godkendelsesnummer: 96 AI 002".

Artikel 2

Denne beslutning er rettet til medlemsstaterne.

Udfærdiget i Bruxelles, den 9. oktober 2001.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 62.

(2) Kommissionens beslutning 93/160/EØF (EFT L 67 af 19.3.1993, s. 27), senest ændret ved beslutning 1999/150/EF (EFT L 49 af 25.2.1999, s. 40).

(3) EFT L 73 af 1.4.1995, s. 87.

(4) EFT L 100 af 11.4.2001, s. 27.
Kommissionens beslutning

af 4. oktober 2001

om fastsættelse af støtte til privat oplagring af hele og halve fårekroppe i Storbritannien inden for rammerne af de licitationer, der er fastsat ved forordning (EF) nr. 1641/2001

(meddelt under nummer K(2001) 2780)

(Kun den engelske udgave er autentisk)

(2001/717/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2467/98 af 3. november 1998 om den fælles markedsordning for fåre- og gedekød(1), ændret forordning (EF) nr. 1669/2000(2),

under henvisning til Kommissionens forordning (EØF) nr. 3446/90 af 27. november 1990 om gennemførelsesbestemmelser vedrørende støtte til privat oplagring af fåre- og gedekød(3), senest ændret ved forordning (EF) nr. 3533/93(4), særlig artikel 12, stk. 1, litra f), og

ud fra følgende betragtninger:

(1) Kommissionens forordning (EØF) nr. 3447/90 af 28. november 1990 om de særlige betingelser for ydelse af støtte til privat oplagring af fåre- og gedekød(5), senest ændret ved forordning (EF) nr. 40/96(6), supplerer bestemmelserne i forordning (EØF) nr. 3446/90 og fastsætter herunder gennemførelsesbestemmelser for licitation.

(2) Kommissionens forordning (EF) nr. 1641/2001(7) åbner to licitationer over fastsættelse af støtte til privat oplagring af hele og halve fårekroppe i Storbritannien.

(3) Ifølge artikel 12, stk. 1, litra f), i forordning (EØF) nr. 3446/90 bør der på grundlag af de modtagne bud enten fastsættes et maksimumsbeløb for støtte til privat oplagring eller træffes beslutning om, at licitationen skal være uden virkning.

(4) Kommissionen fastsætter på grundlag af de modtagne bud et maksimalt støttebeløb. Bud, der ikke overstiger dette beløb, godtages. Interventionsorganerne bemyndiges til at indgå kontrakter om privat oplagring.

(5) De erhvervsdrivende, der er omfattet af denne beslutning, bør have tilladelse til hurtigst muligt at gøre brug af den.

(6) De i denne beslutning fastsatte foranstaltninger er i overensstemmelse med udtalelse fra Forvaltningskomitéen for Fåre- og Gedekød -

UDSTEDT FØLGENDE BESLUTNING:

Artikel 1

Den støtte, der er omhandlet i artikel 12, stk. 1, litra f), i forordning (EØF) nr. 3446/90, er for den anden licitation, som åbnes efter forordning (EF) nr. 1641/2001, på 1190 EUR/t.

Artikel 2

Denne beslutning er rettet til Det Forenede Kongerige.

Udfærdiget i Bruxelles, den 4. oktober 2001.

På Kommissionens vegne

Franz Fischler

Medlem af Kommissionen

(1) EFT L 312 af 20.11.1998, s. 1.

(2) EFT L 193 af 29.7.2000, s. 8.

(3) EFT L 333 af 30.11.1990, s. 39.

(4) EFT L 321 af 23.12.1993, s. 9.

(5) EFT L 333 af 30.11.1990, s. 46.

(6) EFT L 10 af 13.1.1996, s. 6.

(7) EFT L 217 af 11.8.2001, s. 3.
Rådets afgørelse

af 27. september 2001

om beskikkelse af et tysk medlem af og en tysk suppleant til Regionsudvalget

(2001/715/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til Rådets afgørelse af 26. januar 1998(1) om beskikkelse af medlemmerne af og suppleanterne til Regionsudvalget,

i betragtning af, at der er blevet en plads ledig som medlem af Regionsudvalget, efter at Edmund STOIBER er trådt tilbage, hvilket Rådet blev underrettet om den 26. juni 2001,

i betragtning af, at der bliver en plads ledig som suppleant til Regionsudvalget efter beskikkelsen af Reinhold BOCKLET som efterfølger for Edmund STOIBER,

under henvisning til indstillingen fra den tyske regering -

TRUFFET FØLGENDE AFGØRELSE:

Eneste artikel

a) Reinhold BOCKLET beskikkes som medlem af Regionsudvalget som efterfølger for Edmund STOIBER

b) Edmund STOIBER beskikkes som suppleant til Regionsudvalget som efterfølger for Reinhold BOCKLET

for den resterende del af mandatperioden, dvs. indtil den 25. januar 2002.

Udfærdiget i Bruxelles, den 27. september 2001.

På Rådets vegne

M. Verwilghen

Formand

(1) EFT L 28 af 4.2.1998, s. 19.
Rådets afgørelse

af 27. september 2001

om beskikkelse af et fransk medlem af Det Økonomiske og Sociale Udvalg

(2001/713/EF, Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 258,

under henvisning til traktaten om oprettelse af Det Europæiske Atomenergifællesskab, særlig artikel 166,

under henvisning til Rådets afgørelse af 15. september 1998 om beskikkelse af medlemmerne af Det Økonomiske og Sociale Udvalg for perioden fra den 21. september 1998 til den 20. september 2002(1),

i betragtning af, at en plads som medlem af Det Økonomiske og Sociale Udvalg er blevet ledig efter Lucien REBUFFELS fratræden, der blev meddelt Rådet den 6. juni 2001;

under henvisning til den kandidatliste, som den franske regering har forelagt, og

efter at have indhentet udtalelse fra Kommissionen for De Europæiske Fællesskaber -

TRUFFET FØLGENDE AFGØRELSE:

Eneste artikel

Eric SÉNÉCHAL beskikkes som medlem af Det Økonomiske og Sociale Udvalg som efterfølger for Lucien REBUFFEL for den resterende del af dennes mandatperiode, dvs. indtil den 20. september 2002.

Udfærdiget i Bruxelles, den 27. september 2001.

På Rådets vegne

R. Landuyt

Formand

(1) EFT L 257 af 19.9.1998, s. 37.
Rådets afgørelse

af 27. september 2001

om udnævnelse af medlemmerne af Det Rådgivende Udvalg for Euratoms Forsyningsagentur

(2001/C 281/02)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Atomenergifællesskab, særlig artikel 54, stk. 2 og 3,

under henvisning til artikel X i vedtægterne for Euratoms Forsyningsagentur(1),

under henvisning til Rådets afgørelse af 14. juni 1999 om udnævnelse af medlemmerne af Det Rådgivende Udvalg for Euratoms Forsyningsagentur(2),

under henvisning til udtalelse fra Kommissionen, og

ud fra følgende betragtninger:

(1) Udvalgsmedlemmernes mandat udløb den 28. marts 2001.

(2) Der skal foretages udnævnelse af medlemmer af udvalget for perioden fra den 29. marts 2001 til den 28. marts 2003 under hensyn til de kandidatlister, som medlemsstaternes regeringer har indgivet -

TRUFFET FØLGENDE AFGØRELSE:

Eneste artikel

Følgende personer udnævnes til medlemmer af Det Rådgivende Udvalg for Euratoms Forsyningsagentur:

>TABELPOSITION>

Udfærdiget i Bruxelles, den 27. september 2001.

På Rådets vegne

R. Landuyt

Formand

(1) EFT 27 af 6.12.1958, s. 534. Vedtægterne er senest ændret ved afgørelse 95/1/EF, Euratom, EKSF (EFT L 1 af 1.1.1995, s. 1).

(2) EFT C 186 af 2.7.1999, s. 1.
Rådets afgørelse

af 27. september 2001

om beskikkelse af et fransk medlem af Det Økonomiske og Sociale Udvalg

(2001/714/EF, Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 258,

under henvisning til traktaten om oprettelse af Det Europæiske Atomenergifællesskab, særlig artikel 166,

under henvisning til Rådets afgørelse af 15. september 1998 om beskikkelse af medlemmerne af Det Økonomiske og Sociale Udvalg for perioden fra den 21. september 1998 til den 20. september 2002(1),

i betragtning af, at en plads som medlem af Det Økonomiske og Sociale Udvalg er blevet ledig efter Jean-Claude QUENTINS fratræden, der blev meddelt Rådet den 20. marts 2001;

under henvisning til den kandidatliste, som den franske regering har forelagt, og

efter at have indhentet udtalelse fra Kommissionen for De Europæiske Fællesskaber -

TRUFFET FØLGENDE AFGØRELSE:

Eneste artikel

Jean-Marc BILQUEZ beskikkes som medlem af Det Økonomiske og Sociale Udvalg som efterfølger for Jean-Claude QUENTIN for den resterende del af dennes mandatperiode, dvs. indtil den 20. september 2002.

Udfærdiget i Bruxelles, den 27. september 2001.

På Rådets vegne

R. Landuyt

Formand

(1) EFT L 257 af 19.9.1998, s. 37.
Kommissionens beslutning

af 28. september 2001

om sjette ændring af beslutning 2001/327/EF om flytningsrestriktioner for dyrearter, der er modtagelige for mund- og klovesyge

(meddelt under nummer K(2001) 2923)

(EØS-relevant tekst)

(2001/709/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 10, og

ud fra følgende betragtninger:

(1) Mund- og klovesygesituationen i visse dele af Det Forenede Kongerige kan fortsat udgøre en fare for bestandene i andre dele af EF på grund af markedsføringen af og handelen med levende klovbærende dyr.

(2) Alle medlemsstaterne har indført flytningsrestriktioner for dyr af modtagelige arter som fastsat i Kommissionens beslutning 2001/327/EF af 24. april 2001 om flytningsrestriktioner for dyrearter, der er modtagelige for mund- og klovesyge, og om ophævelse af beslutning 2001/263/EF(3), senest ændret ved beslutning 2001/488/EF(4).

(3) Foranstaltningerne bør derfor forlænges.

(4) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Datoen i artikel 4 i beslutning 2001/327/EF ændres til "31. december 2001".

Artikel 2

Denne beslutning er rettet til medlemsstaterne.

Udfærdiget i Bruxelles, den 28. september 2001.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.

(3) EFT L 115 af 25.4.2001, s. 12.

(4) EFT L 176 af 29.6.2001, s. 75.
Kommissionens afgørelse

af 21. august 2001

om ændring af afgørelse 1999/71/EF om godtagelse af tilsagn i forbindelse med antidumpingproceduren vedrørende importen af fiberplader (hardboard) med oprindelse i Bulgarien, Estland, Letland, Litauen og Polen og om afslutning af proceduren uden indførelse af foranstaltninger med hensyn til import af den pågældende vare med oprindelse i Brasilien

(meddelt under nummer K(2001) 2576)

(2001/707/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab(1), senest ændret ved forordning (EF) nr. 2238/2000(2), særlig artikel 8,

efter høring af det rådgivende udvalg, og

ud fra følgende betragtninger:

A. TIDLIGERE PROCEDURE

(1) Den 7. november 1997 indledte Kommissionen ved en meddelelse offentliggjort i De Europæiske Fællesskabers Tidende en antidumpingprocedure(3) vedrørende importen af fiberplader med oprindelse i bl.a. Letland.

(2) Proceduren medførte, at der blev pålagt antidumpingtold i henhold til Rådets forordning (EF) nr. 194/1999(4) i januar 1999 for at afhjælpe dumpingimportens skadelige virkninger.

(3) Sideløbende hermed godtog Kommissionen ved afgørelse 1999/71/EF(5) tilsagn fra bl.a. en lettisk virksomhed (AS "Bolderâja", Taric-tillægskode 8499 ), og importen af fiberplader med oprindelse i Letland eksporteret af denne virksomhed til Fællesskabet blev fritaget for antidumpingtolden ifølge artikel 2, stk. 1 og 3, i forordning (EF) nr. 194/1999.

B. FRIVILLIG TILBAGETRÆKNING AF ET TILSAGN

(4) AS "Bolderâja" har som følge af ændrede handelsaktiviteter meddelt Kommissionen, at den ønsker at tilbagetrække sit tilsagn. Navnet på denne virksomhed bør derfor hurtigst muligt slettes fra listen over producenter, hvis tilsagn er godtaget ifølge artikel 1, stk. 1, i afgørelse 1999/71/EF.

C. ÆNDRING AF AFGØRELSE 1999/71/EF

(5) Listen i afgørelse 1999/71/EF over virksomheder, fra hvilke der er godtaget tilsagn, bør derfor ændres i overensstemmelse med ovenstående.

(6) Det rådgivende udvalg er blevet hørt om denne ændring og har ikke gjort indsigelser -

TRUFFET FØLGENDE AFGØRELSE:

Artikel 1

Artikel 1, stk. 1, i afgørelse 1999/71/EF affattes således: "1. De tilsagn, der er afgivet af nedennævnte producenter som led i antidumpingproceduren vedrørende importen til Fællesskabet af fiberplader (hardboard) med oprindelse i Bulgarien, Estland, Litauen og Polen, godtages herved.

>TABELPOSITION>"

Artikel 2

Denne afgørelse træder i kraft dagen efter offentliggørelsen i De Europæiske Fællesskabers Tidende.

Udfærdiget i Bruxelles, den 21. august 2001.

På Kommissionens vegne

Pascal Lamy

Medlem af Kommissionen

(1) EFT L 56 af 6.3.1996, s. 1.

(2) EFT L 257 af 11.10.2000, s. 2.

(3) EFT C 336 af 7.11.1997, s. 2.

(4) EFT L 22 af 29.1.1999, s. 16.

(5) EFT L 22 af 29.1.1999, s. 71.
Kommissionens afgørelse

af 26. september 2001

om ophævelse af afgørelse 97/150/EF om oprettelse af et europæisk rådgivende forum for miljø og bæredygtig udvikling

(meddelt under nummer K(2001) 2863)

(2001/704/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

ud fra følgende betragtninger:

(1) Det europæiske rådgivende forum for miljø og bæredygtig udvikling blev oprettet ved Kommissionens afgørelse 97/150/EF(1).

(2) Medlemmerne af det europæiske rådgivende forum for miljø og bæredygtig udvikling blev udpeget ved Kommissionens afgørelse 97/307/EF(2).

(3) Kommissionen fremsatte den 24. januar 2001 et forslag til det 6. miljøhandlingsprogram(3) og en strategi for bæredygtig udvikling den 15. maj 2001(4).

(4) I Kommissionens forslag til en EU-strategi for bæredygtig udvikling på Det europæiske Råds møde i Göteborg forpligtede den sig til at tilrettelægge en "Rundbordskonference" for bæredygtig udvikling, der skal rapportere direkte til Kommissionens formand.

(5) På denne baggrund er det hensigtsmæssigt at nedlægge det europæiske rådgivende forum for miljø og bæredygtig udvikling, der har opfyldt sin rådgivende rolle på tilfredsstillende vis i løbet af sin mandatperiode -

TRUFFET FØLGENDE AFGØRELSE:

Artikel 1

Afgørelse 97/150/EF ophæves hermed.

Artikel 2

Denne afgørelse får virkning fra dagen for Kommissionens vedtagelse.

Udfærdiget i Bruxelles, den 26. september 2001.

På Kommissionens vegne

Margot Wallström

Medlem af Kommissionen

(1) EFT L 58 af 27.2.1997, s. 48.

(2) EFT L 131 af 23.5.1997, s. 28.

(3) EFT C 154 af 29.5.2001.

(4) KOM(2001) 264 af 15.5.2001.
Kommissionens beslutning

af 14. september 2001

om tredje ændring af beslutning 2001/532/EF om beskyttelsesforanstaltninger mod klassisk svinepest i Spanien

(meddelt under nummer K(2001) 2683)

(EØS-relevant tekst)

(2001/693/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved Rådets direktiv 92/118/EØF(2), særlig artikel 10, stk. 3, og

ud fra følgende betragtninger:

(1) Der er udbrudt klassisk svinepest i Spanien.

(2) På grund af handelen med levende svin kan disse udbrud udgøre en fare for andre medlemsstaters bestande.

(3) Spanien har truffet foranstaltninger inden for rammerne af Rådets direktiv 80/217/EØF af 22. januar 1980 om fællesskabsforanstaltninger til kontrol med klassisk svinepest(3), senest ændret ved akten vedrørende Østrigs, Finlands og Sveriges tiltrædelse.

(4) Spanien har truffet yderligere foranstaltninger med henblik på seroovervågning af klassisk svinepest på sit territorium.

(5) Kommissionen vedtog beskyttelsesforanstaltninger mod klassisk svinepest i Spanien ved beslutning 2001/532/EF(4), senest ændret ved beslutning 2001/630/EF(5), som er blevet ændret to gange som følge af udviklingen i den epidemiologiske situation.

(6) Da der fortsat findes klassisk svinepest i visse områder i Catalonien i Spanien, er det nødvendigt at forlænge gyldigheden af de foranstaltninger, der allerede er truffet i dette område, og straks ændre beslutning 2001/532/EF.

(7) Denne beslutning er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. Bilag I til beslutning 2001/532/EF affattes som angivet i bilaget til nærværende beslutning.

2. I artikel 7 i beslutning 2001/532/EF ændres datoen den 15. september 2001 til den 15. oktober 2001.

Artikel 2

Medlemsstaterne ændrer deres handelsforanstaltninger for at bringe dem i overensstemmelse med denne beslutning. De underretter straks Kommissionen herom.

Artikel 3

Denne beslutning er rettet til medlemsstaterne.

Udfærdiget i Bruxelles, den 14. september 2001.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.

(3) EFT L 47 af 21.2.1980, s. 11.

(4) EFT L 192 af 14.7.2001, s. 24.

(5) EFT L 220 af 15.8.2001, s. 22.

BILAG

"BILAG I

I den selvstyrende region Catalonien: distrikterne Pla d'Urgell, Urgell, Noguera, Segrià, Garrigues og Segarra i provinsen Lérida."
Kommissionens beslutning

af 14. september 2001

om ændring af beslutning 2001/550/EF om mærkning og anvendelse af svinekød i henhold til artikel 9 i Rådets direktiv 80/217/EØF for Spaniens vedkommende

(meddelt under nummer K(2001) 2684)

(EØS-relevant tekst)

(2001/694/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 80/217/EØF af 22. januar 1980 om fællesskabsforanstaltninger til kontrol med klassisk svinepest(1), senest ændret ved akten vedrørende Østrigs, Finlands og Sveriges tiltrædelse, særlig artikel 9, stk. 6, litra g), og

ud fra følgende betragtninger:

(1) De spanske veterinærmyndigheder har anmeldt udbrud af klassisk svinepest i Spanien.

(2) Efter artikel 9, stk. 1, i direktiv 80/217/EØF blev der straks oprettet et iagttagelsesdistrikt og et overvågningsområde omkring de angrebne steder i Spanien.

(3) Der er ved Rådets direktiv 64/433/EØF af 26. juni 1964 om sundhedsmæssige betingelser for produktion og afsætning af fersk kød(2), senest ændret ved direktiv 95/23/EF(3), fastsat bestemmelser for anvendelse af et sundhedsmærke på fersk kød.

(4) Efter anmodning fra Spanien vedtog Kommissionen ved beslutning 2001/550/EF(4) en særordning for mærkning og anvendelse af kød fra svin, der er holdt på bedrifter i de overvågningsområder, som er oprettet i provinsen Lerida, og som er slagtet.

(5) Spanien har siden anmodet om forlænget anvendelse af disse foranstaltninger. Der skal derfor foretages ændringer i beslutning 2001/550/EF.

(6) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. I artikel 1 i beslutning 2001/550/EF ændres "inden den 11. juli 2001" til "inden den 11. september 2001".

2. I artikel 6 i beslutning 2001/550/EF ændres "indtil den 15. september 2001" til "indtil den 15. oktober 2001".

Artikel 2

Denne beslutning er rettet til medlemsstaterne.

Udfærdiget i Bruxelles, den 14. september 2001.

På Kommissionens vegne

David Byrne

Medlem af Kommissionen

(1) EFT L 47 af 21.1.1980, s. 11.

(2) EFT 121 af 29.7.1964, s 2012/64.

(3) EFT L 243 af 11.10.1995, s. 7.

(4) EFT L 197 af 21.7.2001, s. 41.